ჯეიმზ კევიზელი

ჯეიმზ პატრიკ კევიზელი (ინგლ. James Caviezel, სფა How to pronounce Caviezel — inogolo, How to pronounce Jim Caviezel in English — Forvo.; დ. 26 სექტემბერი 1968, მაუნტ-ვერნონი, ვაშინგტონი, აშშ) — ამერიკელი კინომსახიობი. სახელი გაითქვა მას შემდეგ, რაც განასახიერა იესო ქრისტეს სახე კინოფილმში „ქრისტეს ვნებანი“.

 ბიოგრაფია                          
ჯეიმზ კევიზელი დაიბადა ვაშინგტონის შტატში, საკმაოდ დიდ ოჯახში. მსახიობის ოჯახი ცხოვრობდა მკაცრი კათოლიკური წესებით. მას სამი და და ერთი ძმა ჰყავს. ჯეიმზის მამა ერთი შტოთი სლოვაკია, ხოლო დედა ირლანდიელია. ჯეიმზ კევიზელი ღვთისმოშიში კათოლიკეა.CHRIST COMPLEX - Interview with actor Jim Caviezel - Gayle MacDonald; Globe and Mail, December 27, 2002 2005 წლის 19 მარტამდე კევიზელი მთავარი მოქადაგე იყო კათოლიკეების პირველი კონფერენციის დროს ბოსტონში. ადრეულ ასაკში იგი დაკავშირებული იყო სპორტთან და რელიგიასთან. მთელი მისი ოჯახი სპორტულ სფეროში იყო ჩაბმული. მისი და და ძმა კალათბურთით იყვნენ გატაცებულები. თვით ჯეიმზ კევიზელიც ფიქრობდა კალათბურთელი გამხდარიყო, თუმცა ჩანაფიქრი არ აუსრულდა, რადგან ფეხის ტრავმა მიიღო. კოლეჯის დამთავრების შემდეგ მიიღო პირველი როლი ნილ საიმონის პიესაში. 1990 წელს მომავალი მსახიობი ლოს-ანჟელესში გადავიდა საცხოვრებლად, სადაც 1994 წლამდე დარჩა. აქ იგი ოფიციანტად მუშაობდა.

თავდაპირველად სერიალებში იღებდა მონაწილეობას, ხოლო 1990-იანი წლების შემდეგ კინოფილმებში დაიწყო გადაღება. მისი კინოკარიერა ათვლას 1990-იანი წლებიდან იწყებს.

1991 წელს გამოდის გას ვან სენტის ფილმი „ჩემი პირადი შტატი აიდაჰო“, სადაც კევიზელთან ერთად ითამაშა იმ დროს უცნობმა კიანუ რივზმა. შემდეგ როლი მიიღო დიდბიუჯეტიან ფილმში „უაიტ ერპი“. ამ პერიოდში მხოლოდ მსუბუქ დრამებში და სპორტულ-საოჯახო კინოფილმებში გამოდიოდა. ეპიზოდურ როლში გვევლინება ცნობილ კინოფილმში „კლდე“. აღსანიშნავია აგრეთვე ფილმი „წვრილი წითელი ხაზი“, სადაც სიუჟეტის ცენტრში ამერიკელი ჯარისკაცების ქვედანაყოფის ისტორიაა მოთხრობილი. 2000 წელს გამოდის ფილმი „რადიოტალღა“, ფანტასტიკური დრამა, სადაც მოთხრობილია მამა-შვილის ისტორია. 2004 წელს გამოვიდა მელ გიბსონის გახმაურებული კინოფილმი „ქრისტეს ვნებანი“, სადაც იესოს სახე განასახიერა. 2011-2016 წლებში გადიოდა სერიალი „ინტერესის ობიექტი“, სადაც კევიზელმა ცენტრალური სადაზვერვო სააგენტოს ყოფილი აგენტის, ჯონ რიზის როლი შეასრულა.

ფილმოგრაფია
 წელი ქართული სახელი ორიგინალი როლი 1991 ჩემი პირადი შტატი აიდაჰო  My Own Private Idaho   1992  უაიტ ერპი Wyatt Earp   1995 ედი Ed  1996 კლდე The Rock 1996 ჯარისკაცი ჯეინი G.I. Jane   1998 წვრილი წითელი ხაზი The Thin Red Line   2000 რადიოტალღა Frequency   2000  გადაუხადე სხვას Pay It Forward  2001 ანგელოზის თვალები Angel Eyes   2002 გრაფი მონტე კრისტო The Count of Monte Cristo   2002 განსაკუთრებით მძიმე დანაშაულები High Crimes   2003 მე დევიდი ვარ I Am David  2004 საბოლოო მონტაჟი The Final Cut   2004 ქრისტეს ვნებანი The Passion of the Christ   2006  5 უცნობი Unknown  2006 დეჟა ვუ Deja Vu  2008  ვიკინგები Outlander   2008 ქვებით ჩაქოლვა The Stoning of Soraya M.   2008 სახიფათო ბუნება Nature's Grave  2008გრძელი არდადეგებიLong Weekendპიტერი2009პატიმარიThe Prisoner(TV Mini-Series)მაიკლი2012ტრანზიტიTransitნეითი2012ცხოვრება თვალთვალის ეპოქაშიLiving in the Age of Surveillance(Video Short)2013სავანაSavannah2013გაქცევის გეგმაEscape Planჰობსი2014თამაში მაღალ დონეზეWhen the Game Stands Tallბობ ლადუსერი2011-2016ინტერესის ობიექტიPerson of Interestჯონ რიზი

 რესურსები ინტერნეტში 

Jim Caviezel UK Website 
Reel Caviezel: Jim Caviezel's work as a storyteller on film
yourMovies interview: Jim Caviezel 
Interview with Jim on WHO.com where he talks about his lucky life 
 Interview with Jim on Beliefnet.com where he talks about "The Stoning of Soraya M" and his faith

 სქოლიო 

კატეგორია:დაბადებული 1968
კატეგორია:დაბადებული 26 სექტემბერი
კატეგორია:XX საუკუნის ამერიკელი მამაკაცი მსახიობები
კატეგორია:XX საუკუნის რომის კათოლიკური ეკლესიის მიმდევრები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ირლანდიელი ამერიკელები
კატეგორია:სლოვაკი ამერიკელები
კატეგორია:ნოტრ-დამის უნივერსიტეტის კურსდამთავრებულები
კატეგორია:მსახიობები ანბანის მიხედვით
კატეგორია:ცოცხალი ადამიანები